Pierre Larquey, naixito de Senac (Gironda, Occitania) o 10 de chulio de 1884 y muerto en Maisons-Laffitte (Yvelines, Francia) o 17 d'abril de 1962, estió un actor occitán, activo como actor segundario en o cine francés dende primerías d'os anyos 1910, encara que a parte más important d'a suya carrera cinematografica estió mientres os anyos 1930-anyos 1950. D'entre a suya filmografía, con quasi 250 cintas, se puet destacar L'assassin habite au 21 (1942, Henri-Georges Clouzot), Le Corbeau (1943, Henri-Georges Clouzot), Sylvie et le fantôme (1946, Claude Autant-Lara), Le Trou normand (1952, Jean Boyer), u Maternité clandestine'' (1953, Jean Gourguet). Tamién estió actor en o teatro.